Narvikskjoldet

miniatyr|Stiftelsesdekretet med avbildning av Narviksjoldet
Narvikskjoldet (tysk: Narvikschild) var en tysk militær dekorasjon under andre verdenskrig som ble tildelt alle tyske styrker delaktig i slagene ved Narvik mellom 9. april og 8. juni 1940. Den ble innført den 19. august 1940 av Adolf Hitler, og Wehrmachts overkommando (Oberkommando der Wehrmacht, OKW) utga ordenen samme dag. Totalt 8577 militærpersonell mottok dekorasjonen. Den ble utdelt av general Eduard Dietl, Armégruppe Narviks kommandant. 

Utforming
Dekorasjonen ble utformet av kunstneren Richard Klein fra München. Skjoldet er smalt og har en spiss bunn, samt øverst en ørn med nedbrettede vinger som griper en laurbærkrans som omringer et hakekors. Under dette står det «» i store bokstaver. På skjoldet er det en edelweiss (som representerer Heerens bergstyrker), et anker (som representerer Kriegsmarinen), og en propell (for Luftwaffe). Ankret og propellen krysser hverandre, med edelweissen plassert over x-en. Tallene «» og «» ses i de øverste hjørnene av hovedskjoldet.

Skjoldet var hulrygget og stemplet ut fra blikkplater (vanligvis sink). Den skulle bæres øverst på uniformens venstre arm. Skjoldet ble utstedt i to versjoner: sølvgrå versjoner for hæren og luftvåpenet, og en forgyllet (gullfarget) versjon for krigsmarinen.
 Narviksjoldet center|x200px center|x200px center|x200px center|x200px Narvikskjold i sølv (1957-versjon med 16-mm-knapp) Narvikskjold i gull (1957-versjon mit 16-mm-knapp) Narvikskjold i sølv (opprinnelig utforming) Narvikskjold i gull (gjenskapning av opprinnelig utforming)

1957-versjon
I 1957 ble Narviksjoldet, sammen med en rekke andre tyske militære dekorasjoner fra andre verdenskrig, på nytt godkjent for bruk av kvalifiserte veteraner. Den nye versjonen var uten Det tredje rikets ørne- og hakekorssymbol.

Utdelingspraksis og -tall
Søknad om tildeling måtte sendes innen 31. januar 1942, men skjoldet kunne også deles ut posthumt. I dette fall ble skjoldet sendt med bevis til de pårørende. Allerede den 21. november etterspurte Gebirgskorpset  Narvikskjold i sølv, men disse befant seg på et skip som var fastfrosset i havnen i Stettin. Seremonien ble dermed utsatt til påfølgende vår. Den 21. mars 1941 ble generalen for bergstyrkene, Dietl, personlig tildelt skjoldet. Etter dette begynte tildelingen til de øvrige mottakere. Innen 15. juni 1941 hadde 8527 tildelinger blitt registrert.

Bæremåte
 Eksempel på bæremåte av Narvikskjoldet center|150px center|150px center|300px Korrekt bæremåte av Narvikskjoldet, på venstrearmen, til en Gebirgsjäger (bergjeger). Narviksjoldet i gull på en marinesoldats waffenrock General Eduard Dietl med Narvikskjoldet på venstre overarm

Se også
 Cholmskjoldet
 Krimskjoldet
 Demjanskskjoldet
 Lapplandskjoldet
 Kubanskjoldet

 Referanser 

 Litteratur 

Kategori:Utmerkelser etablert i 1940
Kategori:Narviks historie